Aarhuus Stifts-Tidende, 1836-07-04
Nyheder fra Udlandet. Nyt Attentat mod Kongen af Frankrigs Liv Løverdag Aften den 25de Juni, da Kongen, ledsaget af Dronningen og Madame Adelade, kjørte til Neuilly, blev der skudt paa ham, men Forsynet vaagede atter over hans Liv, saa hanblev uskadt Morderen blev greben. Hele Paris var i Forfærdelse over denne Begivenhed, hvis nærmere Omstændigheder vare følgende: Kongens Vogn holdt i Thuilleriernes Slotsport; Dronningen og Kongens Søster vare allerede stegnind. Just hilste Kongen, som sædvanligt, det paa venstre Side opstillede Vagtmandskab af Nationalgarden, da en Kugle fløi susende forbi Monarkens Øre. En ung Mand, der stod ved Gitterporten, som gaaer udtil pont royal, havde pludseligt afskudt en Stokbøsse, der hidtil havde været brugt af ham som Spadserestok, og det lige paa Kongen idet han var traadt ind af Karethøren. Men lykkeligviis havde en af Kongens Adjutanter (efter andre Beretninger en Politi-Officiant) i samme Øieblik bemærket Attentatet og slaae til Geværet, saa Kuglen var faret op i Vognen, uden at træffe Nogen, naar undtages, at Stykker af For ladningen sad i Kongens Bakkenbart. Saasnart Vognen var kommet ud af Porten, lod Kongen holde viste sig for det forskrækkede Folk, og raabte: "Jngen er saaret, vive le roi!" De sidste Ord fandt almindelig Gjenlyd, og Vognen fortsatte, paa Kongens Ordre, Veien til Slottet Neuilli. Jmidlertid havde Politiet været saa heldig at gribe Morderen, der strax blev omringet af Nationalgardisterne og slæbt i Vagten, efter at han forgiæves havde gjort Forsøg paa at dræbe sig selv med en Dolk. Vagten havde være saa frygtelig forbittret paa Morderen, at den vilde strax paa Stedet have hævnet sig paa ham, men blev dog afholdt derfra. Da Kongen kom til Neuilly, hvor Hs. Majestæts Døttre og Svigersøn, Kong Leopold af Belgien, befandt sig, sagde Ludvig Philip smilende til dem: "J seer, mine Børn, jeg befinder mig vel, skjøndt man nylig har skudt efter mig!" Dronningens og Madame Adelaides Taarer sagde Resten. Den afskudte Kugle fandtes i Vognen. Efter endt Diner visiterede Kongen, ledsaget af sin Familie, Nationalgardens og Linietroppernes Vagtposter. Overalt blev Hs. Maj. modtagen med Enthusiasme. Om Aftenen strømmede Folk af alle Klasser ud til Neuilly, ogsaa de fremmede Diplomater. Alle beundrede Kongens Munterhed. (Ved denne Leilighed bringes i Erindring hvad Kongen havde sagt til Guizot, der ved Tilendebringelsen af Fieschiprocessen havde lykønsket Hs. M. og sagt, at der aldrig mere vilde indtræffe noget saadant Attentat. Glem ikke havde han sagt: at Henrik IV faldt under det 23de Mordanslag, efter at 22 Forsøg vare mislykkedes." - Forbryderen blev strax taget under Forhør af Politiet. Sit Navn vilde han ikke nævne, og da man spurgte ham, om han fortrød sin Gierning, havde han dristig svaret: "Nei, Var jeg fri, vilde jeg gjøre et nyt Forsøg." Politiet havde snart opdaget, at Morderen skal hedde Arribeau, og være reisende Commis for en Silkefabrikant. Hans Pas var udfærdiget i Perpignan, og han havde opholdt sig et halvt Aarstid i Paris. (Messager kalder Morderen Louis Alibeau, fra Nismes, 28 a 30 Aar gl.) Han er bleven sat i samme Fængsel som Fieschi havde havt. – (En af de franske Prindser, Hertugen af Nemours, er bleven syg paa Reisen. Han ligger i Roveredo (Tyrol) angreben af en stærk Halsbetændelse. Først var der bleven anvendt en Mængde Blodigler paa ham, da de ingen Virkning gjorde blev Prindsen aareladt, og da heller ikke det hialp blev der atter sat ham Igler, hvorefter han var noget bedre.)